Den 38-årige er sigtet for at have været med til tyveriet af to værdibokse fra en post-lastbil i Fjerritslev den 1. september. Her stjal tre gerningsmænd to værdibokse fra bilen, imens chaufføren var inde efter post på postkontoret. Chaufføren havde ladet bagsmækken stå åben, og tyvene gik målrettet efter pengekassetterne i værdiboksene. Den 38-årige er nu varetægtsfængslet i fire uger, sigtet for medvirken til tyveri. Nordjyllands Politi vil ikke afsløre, hvordan de er kommet på spor af den nu sigtede tyv.
Klokken ti i formiddags blev en 38-årig mand fremstillet i et grundlovsforhør ved Retten i Hjørring. Han er nu varetægtsfængslet i fire uger sigtet for medvirken til tyveri.